b"\n_START_ARTICLE_\nWetherillita\n_START_SECTION_\nEstructura\n_START_PARAGRAPH_\nAquesta esp\xc3\xa8cie mineral presenta un nou tipus d'estructura i una combinaci\xc3\xb3 \xc3\xbanica d'elements. L'estequiometria i el nivell d'hidrataci\xc3\xb3 s\xc3\xb3n similars a la bobcookita, mineral amb el que es troba estretament relacionat._NEWLINE_L'estructura de la wetherillita presenta capes de (UO\xe2\x82\x82)(SO\xe2\x82\x84)2(H\xe2\x82\x82O) paral\xc2\xb7leles a {100} (en la bobcookita es troben cadenes d'igual composici\xc3\xb3), i cadenes de poliedres de NaO\xe2\x82\x85(H\xe2\x82\x82O). Aquestes cadenes uneixen les capes amb els uranis adjacents per a formar un conjunt de 3 capes d\xc3\xa8bilment unides.\n_START_SECTION_\nCaracter\xc3\xadstiques\n_START_PARAGRAPH_\nLa wetherillita \xc3\xa9s un element qu\xc3\xadmic de f\xc3\xb3rmula qu\xc3\xadmica Na\xe2\x82\x82Mg(UO\xe2\x82\x82)\xe2\x82\x82(SO\xe2\x82\x84)\xe2\x82\x84\xc2\xb718H\xe2\x82\x82O. Cristal\xc2\xb7litza en el sistema monocl\xc3\xadnic. La seva duresa a l'escala de Mohs \xc3\xa9s 2.\n_START_SECTION_\nFormaci\xc3\xb3 i jaciments\n_START_PARAGRAPH_\nApareix formant efloresc\xc3\xa8ncies o crostes en parets de mina; derivada de l'oxidaci\xc3\xb3 de minerals primaris (uraninita, pirita, calcopirita, bornita i covellina) en ambients subterranis relativament humits. S'ha descrit associada a bobcookita, boyle\xc3\xafta, calcantita, dietrichita, guix, hexahidrita, johannita, pickeringita i rozenita."